LilyPond – kottaszedés mindenkinek: Minimális példák

## Minimális példák

### Mik azok a „minimális példák”?

A minimális példa egy olyan LilyPond példaforrás, amelyből semmit nem lehet elvenni.

### Miért kellenek a minimális példák?

- Minél egyszerűbb a példa, annál gyorsabban tudják mások megérteni és segíteni neked.
- A minimális példán látszik, hogy már te magad is tettel lépéseket a probléma megoldása felé. Ezt látván mások jobban motiváltak, hogy segítsenek.
- Egy minimális példa létrehozása kényszerít arra, hogy megértsd, mi is történik valójában. Számos téves hibajelentés elkerülhető, ha az ember megpróbál létrehozni egy minimális példát; ha egy hibát nem sikerül reprodukálni egy minimális példával, akkor a hiba valószínűleg nem a LilyPond helytelen működéséből, hanem a megértés hiányából fakad.

### Milyen egy jó minimális példa?

- Tartalmazza a verziószámot (\version).
- Rövid. A legtöbb hiba egyetlenegy ütemmel reprodukálható. Az oldalak elrendezésével kapcsolatos hibák esetleg sok ütemet igényelhetnek, de ezek is elérhetőek rövid forráskóddal.
- Ha nem vagy biztos abban, hogy egy rész szükséges-e, kommentezd ki (a `%` vagy `%{ … %}` jelek használatával). Ha a lényeg ezután sem változik, nyugodtan kitörölheted a kikommentezett részt.
- Kerüld a bonyolult konstrukciók (akkordok, előjegyzés, ütemmutató stb.) használatát, hacsaknem ezekben van a hiba.
- Ne használj finomhangolásokat (`\override`, `\set`), hacsaknem ezek a hibásak.

Más nyelvek: English, česky, deutsch, español, français, italiano, 日本語, nederlands, 中文.

### Validation

Köszönet a webdev.nl részére a `lilypond.org` tárhelyért.