LilyPond Tankönyv: 1.3.1 Kapcsos zárójelek elhagyása

### 1.3.1 Kapcsos zárójelek elhagyása

A LilyPond bemenete vagy { } jelek között, vagy pedig egy `\relative c'' { ... }` blokkban kell, hogy álljon, ahogy azt a A bemeneti fájlok jellemzői c. fejezetben láttuk. A tankönyv további részében a legtöbb példában ezt elhagyjuk. A példák kipróbálásához a kimenet kimásolható és beilleszthető, de mindig köré kell rakni a `\relative c'' { }` blokkot, ha nem szerepel benne:

>     \relative c'' {
>       ...a példa ide kerül...
>     }

Miért hagytuk el a kapcsos zárójeleket? A legtöbb példa a kézikönyvben beszúrható más, hosszabb darabokba. Ezeknél a példáknál nem éri meg külön megadni a `\relative c'' { }` blokkot – esetleg belekerülnének egy nagyobb `\relative` blokkba, ami nem javasolt! Ha minden példa körül `\relative c'' { }` szerepelne, nem lenne egyszerű az ilyen példákat kimásolni és beilleszteni egy hosszabb műbe. Mivel a legtöbb felhasználó a neki kellő kódrészleteket egyszerűen kimásolja a kézikönyvből, úgy döntöttünk, hogy leegyszerűsítjük a példákat.

#### LilyPond — Tankönyv