LilyPond Tankönyv: 2.1.2 Ívek

### 2.1.2 Ívek

### Átkötés

Fogalomtár: tie.

Átkötött hangot úgy kaphatunk, hogy a hang után egy `~` karaktert írunk.

>     g4~ g c2~
>     c4 ~ c8 a8 ~ a2

### Kötőív

Fogalomtár: slur.

A kötőív egy dallamot összefogó ív. Kezdőhangja után `(`, záróhangja után `)` írandó.

>     d4( c16) cis( d e c cis d) e( d4)

### Frazeálóív

Fogalomtár: slur, phrasing.

A frázisokat jelölő ívek elejét és végét a `\(` és `\)` jelek határozzák meg. Szerepelhet egyszerre kötőív és frazeálóív, de egyszerre két kötőív vagy két frazeálóív nem.

>     a8(\( ais b c) cis2 b'2 a4 cis,\)

### Figyelmeztetés az átkötés és kötőív viszonyával kapcsolatban

Fogalomtár: articulation, slur, tie.

A kötőív kinézetre hasonlít az átkötéshez, de más a jelentése. Az átkötés egy hang hosszát toldja meg a következő, ugyanolyan magasságú hangéval. A kötőív egy dallam artikulációját határozza meg, és több hangot átívelhet. Természetesen egy kötőíven belül lehetnek átkötött hangok.

>     c2~( c8 fis fis4 ~ fis2 g2)

#### Lásd még

Referencia: Ties, Slurs, Phrasing slurs.

Más nyelvek: English, česky, deutsch, español, français, italiano, 日本語, nederlands.

#### LilyPond — Tankönyv