LilyPond Tankönyv: 2.2.4 Hangok akkordba foglalása

### 2.2.4 Hangok akkordba foglalása

Fogalomtár: chord.

Korábban láttuk, hogyan lehet több szólamot elérni dupla kacsacsőrök használatával. Ehhez hasonló az akkordok leírása: az akkord hangjait egyszeres kacsacsőrök közé kell zárni. Mivel egy akkord minden hangja ugyanannyi ideig tart, az akkord ritmusértékét nem az egyes akkordhangok, hanem a záró kacsacsőr után kell megadni.

>     r4 <c e g>4 <c f a>2

Az akkordokra érdemes úgy gondolni, mint az egyes hangokra: szinte minden, amit egy hanghoz lehet rendelni, az egy egész akkordhoz is rendelhető, ha a kacsacsőrökön kívül helyezzük el. Például így lehet átkötött vagy másképpen gerendázott akkordokat elérni: a megfelelő jelzések a kacsacsőrök után szerepelnek.

>     r4 <c e g>8[ <c f a>]~ <c f a>2
>     r4 <c e g>8( <c e g>\> <c e g>4 <c f a>\!)

Más nyelvek: English, česky, deutsch, español, français, italiano, 日本語, nederlands.

#### LilyPond — Tankönyv