LilyPond – kottaszedés mindenkinek: Publikációk

## Publikációk

### Amit mi írtunk

- Han-Wen Nienhuys: LilyPond, automatikus kottaformázás és a szoftvertermék kiadásának művészete. A szabad szoftver nemzetközi fóruma 2006 (FISL7.0) (PDF 1095k)
- Erik Sandberg: A bemeneti nyelv és a formázó szétválasztása a GNU Lilypondban. Diplomaterv, Uppsalai Egyetem, Információtechnológiai Tanszék, 2006. március (PDF 750k)
- Han-Wen Nienhuys, Jan Nieuwenhuizen: LilyPond, egy automatizált kottaszedő rendszer. Jegyzőkönyv a XIV. zenei informatikai kollokviumról (XIV CIM 2003), Firenze, Olaszország, 2003. május (PDF 95k)

### Amit mások írtak

- 2009. szeptember

  A német LinuxUser magazin írt egy cikket a LilyPondról.

- 2008. február

  Andrew Hawryluk személyes oldalán egy cikksorozatban összehasonlítja általánosságban a Finalét és a LilyPondot, és a két szoftver kottaszedési képességeit értékeli részletesen. A második cikk egy tanulságos elemzés Rachmanyinov 6. prelűdjének kottaképéről, melyben egy kézzel szedett kiadás szolgál összehasonlítási alapul.

- 2005. december

  A Linux Journal közzétesz egy cikket Schenker-diagramok készítése GNU LilyPonddal címen. Ez egy gyakorlatias cikk igen szép LilyPond grafikákkal. A szerző, Kris Shaffer megjegyzi: „A GNU Lilypond gyönyörű kottaképe után a kereskedelmi alternatívák másodosztályúnak tűnnek.” A cikk elérhető online.

- 2005. augusztus 20.

  A belga hírlap, a De Standaard szerkesztői annak járnak utána, mi motiválja a szabad szoftverek fejlesztőit. Erről A tudás nonprofit megosztása című cikkben írnak. A szemléltető példa a LilyPond. A cikkben szerepelnek egy Jan Nieuwenhuizennel e-mailben készített riport részletei is. Ez a LilyPond első megjelenése a nyomtatott szakmai sajtóban.

- 2005. június

  A LilyPond 2.6-os verziójának kiadásáról megjelenik egy francia cikk a linuxfr.org weboldalon.

- 2004. október

  A Computer!Totaal holland informatikai magazin szerkesztői azt írják a LilyPondról a 2004. októberi számban: „A LilyPond egy csodálatos szabad (nyílt forrású) szoftver! [...] A LilyPonddal szedett kotta kivételesen szép. [...] Egy sokrétű rendszerrel állunk szemben, ami szinte mindenre képes!”

- 2004. július-augusztus

  Dave Phillips egy bevezető cikket ír a Linux Journalba Csúcstechnológia a kottaírásban: LilyPond címmel. 1. rész, 2. rész.

- 2004. március

  Chris Cannam riportot készít Han-Wen Nienhuysszal és Jan Nieuwenhuizennel a linuxmusician.com (ma már nem létező) oldalon. A riport megjelenik a slashdot.org-on is.

- 2004. február

  Gail Selkirk jazzénekes ír arról, hogyan Merüljünk bele a LilyPond világába.

  „...Könnyedén lejegyezhetsz akár slágereket, akár nagyzenekari műveket, az eredmény pompás!” (A Computer Music Special CMS06 száma)

Más nyelvek: English, česky, deutsch, español, français, italiano, 日本語, nederlands, 中文.

### Validation

Köszönet a webdev.nl részére a `lilypond.org` tárhelyért.