LilyPond – kottaszedés mindenkinek: Hibajelentés

## Hibajelentés

### 1. lépés: Ismert hibák

Ha egy adott bemenetre a LilyPond elszáll, vagy hibás kimenetet ad, akkor hibával állunk szemben. Az ismert hibák listája a következő oldalon található:

>     http://code.google.com/p/lilypond/issues/list

Figyelem: Ide TILOS új hibákat bejelenteni, a hibajelentés a levelezőlistán történik. Miután a hiba bekerült a nyilvántartásba, nyugodtan kiegészítheted a jelentést a szükséges információkkal.

### 2. lépés: Hibajelentés létrehozása

Ha tényleg felfedeztél egy még nem ismert hibát, nagy segítséget jelent, ha bejelented.

Figyelem: Csakis Minimális példákat fogadunk el hibabejelentésnél. Nagyon szűkösek az erőforrásaink, amiket a hibajelentések feldolgozására fordíthatunk, így minden nem minimális példát visszautasítunk. Szinte minden hiba négy vagy kevesebb hanggal bemutatható!

Íme, egy jó példa hibajelentésre:

>     %% a set-octavation parancs
>     %% nincs hatással a kimenetre!

>     \version "2.10.0"
>     \paper{ ragged-right=##t }
>     \relative c''' {
>       c1
>       #(set-octavation 1)
>       c1
>     }

### 3. lépés: Hibajelentés elküldése

Miután megbizonyosodtál arról, hogy tényleg egy új hibáról van szó, és megírtad a hibajelentést, küldd el nekünk!

A hibajelentés elejére mindenképpen írd oda:

>     > I'm not top posting.

(a `>` karakter is fontos).

Itt küldheted be webes felületen a hibát, vagy írhatsz e-mailt a bug-lilypond@gnu.org levelezőlistára.

Amikor a jelentés megérkezett a levelezőlistára, a hibafelelős megvizsgálja azt. Esetleg kérhet tőled további információt. Ha elfogadta, nyilvántartásba veszi a hibát, és elküldi a linkjét.

A hibajelentést megjelölheted kedvencként, hogy e-mailben értesülj bármilyen tevékenységről a hibával kapcsolatban. Ehhez csak egy Google fiók szükséges.

Más nyelvek: English, česky, deutsch, español, français, italiano, 日本語, nederlands, 中文.

### Validation

Köszönet a webdev.nl részére a `lilypond.org` tárhelyért.